Christopher Frederiksen skifter til den franske ishockeyklub Amiens. Det skriver den franske klub på sin hjemmeside . - Der er tale om en meget god holdspiller på isen og i omklædningsrummet, hans skøjteløb er godt i forhold til hans størrelse. En teknisk dygtig spiller, der bringer reel merværdi til den eksisterende trup, skriver den franske klub om tilgangen. Christopher Frederiksen har de to seneste sæsoner i Frederikshavn White Hawks, og inden det spillede han to sæsoner hos rivalerne fra Aalborg Pirates. Frederikshavn White Hawks skrev allerede i sidste uge, at centeren var tabt for klubben. Her lød det fra Christopher Frederiksen selv: - Jeg har altid været glad for at spille i Frederikshavn. Jeg håber det bedste for holdet og klubben i fremtiden. Jeg vil takke alle i og omkring klubben, og naturligvis en stor tak til fansene for støtten. Det kan jo være vi ses igen.

Opsummering:
Frederikshavn White Hawks-spilleren Christopher Frederiksen, der tidligere har spillet for Aalborg Pirates, skifter til franske Amiens.